[{"text_idx": "#000002", "text": "Yn ystod y daith cafodd y Gweinidog y cyfle i roi tro ar gem newydd ddigidol sydd yn canolbwyntio ar thema\u0302u\u2019r Eisteddfod Genedlaethol yn ogystal ag arwyddocad y castell a\u2019i safle unigryw yn hanes Cymru. Cafwyd cyfle hefyd i son am y ffordd mae\u2019r Castell yn llwyddo i ddenu ymwelwyr i\u2019r ardal a\u2019i gyfraniad i dwf economaidd y dref."}, {"text_idx": "#000003", "text": "Yn ystod yr ymweliad bu\u2019r Gweinidog yn son gynllun newydd i hybu cestyll Cymreig gan gynnwys Castell Aberteifi."}, {"text_idx": "#000004", "text": "Dywedodd y Gweinidog: \u201cRoeddwn wrth fy modd yn gynharach yr wythnos hon i lansio adnodd newydd i ddathlu cestyll a hanes Arglwyddi a Thywysogion Cymru. Mae Castell Aberteifi yn un o 24 castell ochr yn ochr ag abatai a safleoedd hanesyddol eraill sydd yn y llyfryn. Roeddwn wrth fy modd o gael ymweld a\u0302\u2019r castell ar ei newydd wedd a gweld ei fod unwaith eto yn ganolog i fywyd yn Aberteifi\u201d"}, {"text_idx": "#000005", "text": "Ychwanegodd Cyfarwyddwr y Castell Jac Davies; \u201cMae\u2019n fraint cael tywys y Gweinidog o amgylch y castell i ddangos y gwaith da sydd yn cael ei wneud yma i hybu\u2019r ecnonomi\u2019n lleol tra\u2019n ymfalchio yn hanes a diwylliant Cymru. Mae\u2019r haf wedi bod yn dymor llewyrchus hyd yma gyda niferoedd sylweddol o bobl, yn ymwelwyr a phobl lleol, nid yn unig yn ymweld a\u0302\u2019r castell yn ddyddiol ond hefyd yn mynychu\u2019r arlwy gyda\u2019r nos gan gynnwys cyngerdd cloi Gw\u0302yl Fawr Aberteifi gyda Rhys Meirion ac Aled Wyn Davies ynghyd a gig gyfoes gyda DJ Huw Stephens, Gwenno Saunders, Omaloma a Serol Serol. Mae trefniadau bellach ar y gweill ar gyfer cyngerdd ddiwedd y mis i godi arian ar gyfer Ysgol Gymraeg newydd ym Mhatagonia pan fydd Co\u0302r Telynau\u2019r Castell yn cadw cwmni unwaith eto i Rhys Meirion ac Aled Wyn Davies!.\u201d"}]